තාමාන් ෂන්මුගරත්නම්

තාමාන් ෂන්මුගරත්නම්  (උපත 25 පෙබරවාරි 1957) යනු සිංගප්පූරු ජාතික රාජ්‍යතාන්ත්‍රිකයෙක් සහ අර්ථ ශාස්ත‍්‍රඥයෙක් වන අතර සිංගප්පූරුවෙහි තේරී පත්වූ ජනාධිපතිවරයා වෙයි. තේරී පත්වූ ජනාධිපතිවරයා වීමට පෙර, 2019 සහ 2023 අතරතුර සිංගප්පූරුවෙහි ජ්‍යෙෂ්ඨ අමාත්‍යවරයා ලෙසින්ද, 2015 සහ 2023 අතරතුර සමාජ ප‍්‍රතිපත්තීන් සඳහා සම්බන්ධීකරණ අමාත්‍යවරයා ලෙසින්ද, සහ 2011 සහ 2023 අතරතුර  සිංගප්පූරුවෙහි මුල්‍යාධිකාරයෙහි සභාපතිවරයා වශයෙන්ද තාමාන් සේවය කලේය.

වෘත්තිමය ලෙසින්  අර්ථ ශාස්ත‍්‍රඥයෙක් වූ තාමාන්, ඔහුගේ කාර්ය දිවිය සම්පූර්ණයෙන් ගත කලේ සිංගප්පූරුවෙහි රාජ්‍ය සේවය තුල ප්‍රධාන වශයෙන් ආර්ථික සහ සමාජ ප්‍රතිපත්තීන් හා බැඳි භූමිකාවන් සඳහා වෙයි. උච්ච තලයෙහි විවිධ ජාත්‍යන්තර කවුන්සිල සහ මණ්ඩල සඳහා සමකාලික ලෙසින් නායකත්වය සැපයීමටද තාමාන් හට සිදුවිය. රාජ්‍ය සහ පෞද්ගලික අංශ සහ ශාස්ත්‍රීය ක්ෂේත්‍රය නියෝජනය කරන ආර්ථික සහ  මූල්‍යමය නායකයන්ගේ ගෝලීය මණ්ඩලයක් වන තිස්දෙනාගේ කණ්ඩායමෙහි භාරකාර මණ්ඩලයෙහි සභාපතිත්වය වර්තමානයෙහි තාමාන් විසින් දරයි.  එංගෝසී ඔවොන්ජො- ඉවෙයේලා, මාරියානා මට්සුකාටෝ සහ ජොහාන් රොක්ස්ට්‍රම් සමගින් ජලයෙහි ආර්ථික විද්‍යාව පිළිබඳ ගෝලීය කොමිසමෙහි සම-සභාපතිත්වයද ඔහු දරයි. එහි ආරම්භක නිර්දේශයන් විසින් 2023 මාර්තු මාසයෙහිදී පැවැත්වුනු එජා ජල සම්මේලනයෙහි ප්‍රතිඵල හැඩගැන්වීමට උපකාර විය. එංගෝසී ඔකොන්ජො-ඉවෙයේලා සහ ලෝරන්ස් සමර්ස් හා සමගින් ව්‍යාප්ත වසංගත සඳහා සූදානම්ව සීටීම සහ ප්‍රතිචාරය පිළිබඳ ගෝලීය මූල්‍යකරණය සඳහා G20 උච්ච තල ස්වාධීන  මඬුල්ලෙහි සම-සභාපතිත්වයද තාමාන් විසින් 2021 වසරෙහි සිට දරන ලදි. ගෝලීය මූල්‍යකරණ පාලනකරණය පිළිබඳ G20 අග‍්‍රගණ්‍ය පුද්ගලයන්ගේ කණ්ඩායමෙහි සභාපතිත්වය සඳහා 2017 වසරෙහිදී තාමාන් පත්කෙරිණි.

 මුල් කාලීන වෘත්තිය දිවිය 
තාමාන් සිංගප්පූරුවේ මුදල් අධිකාරියේ (MAS) සිය සේවා ජීවිතය ආරම්භ කළ අතර එහිදී ඔහු එහි ප්‍රධාන ආර්ථික විද්‍යාඥයා විය. පසුව ඔහු සිංගප්පූරු පරිපාලන සේවයට සම්බන්ධ වූ අතර අධ්‍යාපන අමාත්‍යාංශයේ ප්‍රතිපත්ති පිළිබඳ ජ්‍යෙෂ්ඨ නියෝජ්‍ය ලේකම් ලෙස සේවය කළේය, නැවත MAS වෙත පැමිණීමට පෙර ඔහු අවසානයේ එහි කළමනාකාර අධ්‍යක්ෂවරයා බවට පත්විය. ඔහුට 1999 දී රාජ්‍ය පරිපාලන පදක්කම (රන්) පිරිනමන ලදී. 2001 මහ මැතිවරණයේදී පීපල්ස් ඇක්ෂන් පක්ෂයේ අපේක්ෂකයෙකු ලෙස තරග කිරීම සඳහා ඔහු MAS හි කළමනාකාර අධ්‍යක්ෂ ධුරයෙන් ඉල්ලා අස්විය.

පුද්ගලික ජීවිතය
ශ්‍රී ලාංකික දෙමළ සම්භවයක් සහිතව 19 වන සියවසෙහි සිට පැවත එන සිංගප්පූරු පවුලක සතරවන පරම්පරාවෙහි තාමාන් උපත ලැබීය.ජෝර්ජ් ඉයෝ: මියුසිංස්- සීරීස් වන්, වර්ල්ඩ් සයන්ටිෆික්, 25 අගෝ 2022, පිටු.134-136 https://books.google.com/books?id=ewGVEAAAQBAJ&pg=PA134&#v=onepage&q&f=false    සිංගප්පූරු පිළිකා ලියාපදිංචි ලේඛනය  ආරම්භ කල සහ පිළිකා පර්යේෂණ සහ ව්‍යාධි විද්‍යාව හා බැඳි ජාත්‍යන්තර සංවිධාන ගණනාවකම සභාපතිත්වය දැරූ සහ "සිංගප්පූරුවෙහි ව්‍යාධි විද්‍යාවෙහි පියා" ලෙසින් හැඳින්වුනු වෛද්‍ය විද්‍යාඥයෙක්වූ ගෞරව සහිතව විශ්‍රාමලත් මහාචාර්ය කේ. ෂන්මුගරත්නම්ගේ දරුවන් තිදෙනාගෙන් එක් අයෙකුවූ තාමාන් ඔහුගේ පුතු වෙයි.   

තාමාන් විවාහව සිටින්නේ ඔහුට වඩා වසර හතරක් ජ්‍යෙෂ්ඨ වන මිශ්‍ර ජපාන-චීන සම්භවයක් සහිත සිංගප්පූරු නීතිඥවරියක් වන ජේන් යුමිකෝ ඉට්ටෝජි සමග වෙයි .  සිංගප්පූරුව තුල සමාජ ව්‍යවසායන් හී සහ ලාභ-නොලබන කලා ක්ෂේත්‍රයෙහි  ඇය සක්‍රීය ලෙසින් නිරත වන්නීය. යුවල හට එක් දියණියක් සහ පුතුන් තිදෙනෙකු වෙති.

 සටහන්

 ආශ්‍රිත

ප්‍රවර්ගය:1957 උපත්
ප්‍රවර්ගය: වුල්ෆ්සන් විද්‍යාලය, කේම්බ්‍රිජ්හී ආදි ශිෂ්‍යයෝ
ප්‍රවර්ගය:ආර්ථික විද්‍යාව පිළිබඳ ලන්ඩන් ශාස්ත්‍රාලයෙහි ආදි ශිෂ්‍යයෝ
ප්‍රවර්ගය:ඇංග්ලෝ-චයිනීස් ශාස්ත්‍රාලයෙහි ආදි ශිෂ්‍යයෝ
ප්‍රවර්ගය:සිංගප්පූරුවෙහි නියෝජ්‍ය අග්‍රාමාත්‍යවරු
ප්‍රවර්ගය:සිංගප්පූරුවෙහි මුදල් අමාත්‍යවරු
ප්‍රවර්ගය: සිංගප්පූරුවෙහි මුල්‍යාධිකාරයෙහි සභාපතිවරු
ප්‍රවර්ගය:සිංගප්පූරුවෙහි අධ්‍යාපන අමාත්‍යවරු
ප්‍රවර්ගය: තිස්දෙනාගේ කණ්ඩායම
ප්‍රවර්ගය: ආර්ථික විද්‍යාව පිළිබඳ ලන්ඩන් ශාස්ත්‍රාලයෙහි ගෞරවණීය අධිසාමාජිකයෝ
ප්‍රවර්ගය:හාවඩ් කෙනඩි ශාස්ත්‍රාලයෙහි ආදි ශිෂ්‍යයෝ
ප්‍රවර්ගය: ජීවත්වන්නෝ
ප්‍රවර්ගය:සිංගප්පූරුවෙහි කැබිනට් අමාත්‍යවරු
ප්‍රවර්ගය:සිංගප්පූරුවෙහි පාර්ලිමේන්තු මන්ත්‍රීවරු
ප්‍රවර්ගය:පීපල්ස් ඇක්ෂන් පක්ෂයෙහි දේශපාලනඥයෝ
ප්‍රවර්ගය:සිංගප්පූරුවෙහි ජනාධිපතිවරු
ප්‍රවර්ගය:දෙමළ සම්භවයක් සහිත සිංගප්පූරු ජනයා
ප්‍රවර්ගය:ශ්‍රී ලාංකික දෙමළ සම්භවයක් සහිත සිංගප්පූරු ජනයා
ප්‍රවර්ගය:සිංගප්පූරු දෙමළ දේශපාලනඥයෝ